Weekend plin de evenimente la Târgu Jiu. Pe lângă prima ediție a Festivalului Rhabon Fest, în zona Preajba s-a organizat Campionatului Național de Rallycross – „Cupa Municipiului Târgu Jiu”. Competiția a atras o participare numeroasă, cu un public dornic de adrenalină. La final, cei mai buni au fost premiați.
‘Campionatul Național de Rallycross – „Cupa Municipiului Târgu Jiu”, a avut loc în perioada 11-12 mai pe una dintre cele mai bune piste din țară, așa cum spun participanții.
Este un eveniment organizat de Asociația Clubul Sportiv Raideri, în parteneriat cu Primăria Municipiului Târgu Jiu.
Competiția face parte din calendarul pentru anul 2024 al Federației Române de Automobilism Sportiv și a devenit o tradiție la Târgu Jiu. Atrage tot mai mulți participanți, mai ales ca urmare a calității terenului pe care se întrec concurenții.
Mulțumim Societății Edilitara care a depus toate eforturile pentru ca acest campionat să se desfășoare în condiții optime! Felicitări tuturor celor implicați în organizarea acestui eveniment deosebit!’, a transmis Marcel Romanescu.